CELEX: 32021R1383
Language: da
Date: 2021-06-15 00:00:00
Title: Kommissionens delegerede forordning (EU) 2021/1383 af 15. juni 2021 om ændring af delegeret forordning (EU) 2018/990 for så vidt angår krav til aktiver, der modtages af pengemarkedsforeninger som led i omvendte genkøbsaftaler (EØS-relevant tekst)

23.8.2021   
               
               
                  DA
               
               
                  Den Europæiske Unions Tidende
               
               
                  L 298/1
               
            
         KOMMISSIONENS DELEGEREDE FORORDNING (EU) 2021/1383
         af 15. juni 2021
         om ændring af delegeret forordning (EU) 2018/990 for så vidt angår krav til aktiver, der modtages af pengemarkedsforeninger som led i omvendte genkøbsaftaler
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/1131 af 14. juni 2017 om pengemarkedsforeninger (1), særlig artikel 15, stk. 7, og
         ud fra følgende betragtninger:
         
                     (1)
                  
                  
                     I henhold til artikel 2 i Kommissionens delegerede forordning (EU) 2018/990 (2) er investeringer i omvendte genkøbsaftaler foretaget af forvaltere af pengemarkedsforeninger underlagt supplerende kvalitative og kvantitative krav, herunder en særlig justering af værdien af et aktiv (haircut). Disse krav finder dog ikke anvendelse på transaktioner, der indgås med kreditinstitutter, investeringsselskaber og forsikringsselskaber, der er etableret i Unionen, eller som er omfattet af en afgørelse om ækvivalens. I artikel 2, stk. 6, litra a), b) og c), i delegeret forordning (EU) 2018/990 specificeres de respektive reguleringsmæssige rammer for hver af disse finansielle institutioner.
                  
               
                     (2)
                  
                  
                     For at sikre, at disse undtagelser kun finder anvendelse, når der er vedtaget afgørelser om ækvivalens med hensyn til de pågældende tredjelande, og for at sikre retssikkerheden med hensyn til den gældende ækvivalensprocedure er det nødvendigt at præcisere de relevante bestemmelser, på grundlag af hvilke der skal vedtages ækvivalensafgørelser, for at disse undtagelser kan finde anvendelse. Det er derfor nødvendigt at præcisere de relevante procedurer til bestemmelse af ækvivalensen af det tredjeland, hvor disse enheder er etableret.
                  
               
                     (3)
                  
                  
                     Delegeret forordning (EU) 2018/990 bør derfor ændres —
                  
               VEDTAGET DENNE FORORDNING:
         
            Artikel 1
            
               1.   Artikel 2, stk. 6, litra a), b) og c), i delegeret forordning (EU) 2018/990 affattes således:
               
                           »a)
                        
                        
                           et kreditinstitut under tilsyn i henhold til Europa-Parlamentets og Rådets direktiv 2013/36/EU (*1), eller et kreditinstitut, der er meddelt tilladelse i et tredjeland, for hvilket der er vedtaget en afgørelse om ækvivalens i overensstemmelse med artikel 114, stk. 7, i forordning (EU) nr. 575/2013
                        
                     
                           b)
                        
                        
                           et investeringsselskab under tilsyn i henhold til Europa-Parlamentets og Rådets direktiv 2014/65/EU (*2), eller et investeringsselskab, der er meddelt tilladelse i et tredjeland, for hvilket der er vedtaget en afgørelse om ækvivalens i overensstemmelse med artikel 47 i forordning (EU) nr. 600/2014
                        
                     
                           c)
                        
                        
                           et forsikringsselskab under tilsyn i henhold til Europa-Parlamentets og Rådets direktiv 2009/138/EF (*3), eller et forsikringsselskab, der er meddelt tilladelse i et tredjeland, for hvilket der er vedtaget en afgørelse om ækvivalens i overensstemmelse med artikel 260 i nævnte direktiv
                        
                     
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. juni 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 169 af 30.6.2017, s. 8.
         
            (2)  Kommissionens delegerede forordning (EU) 2018/990 af 10. april 2018 om ændring af og supplerende regler til Europa-Parlamentets og Rådets forordning (EU) 2017/1131 for så vidt angår simple, transparente og standardiserede (STS) securitiseringer og gældsbreve med sikkerhed i konkrete aktiver (ABCP'er), krav til aktiver, der modtages som led i omvendte genkøbsaftaler, og kreditkvalitetsvurderingsmetoder (EUT L 177 af 13.7.2018, s. 1).